कथा से पहले की तैयारियों का निरीक्षण
जिले का सबसे बड़ा धार्मिक व आध्यात्मिक आयोजन आगामी 3 से 9 जनवरी तक आयोजित होगा। इसमें श्रीमद्भागवत कथा जूनापीठाधीश्वर आचार्य महामंडलेश्वर स्वामी अवधेशानंद गिरिजी महाराज के श्रीमुख से मुकाती एवेन्यू कॉलोनी कन्नौद रोड पर संपन्न होने जा रही है। इसके मद्देनजर कथा स्थल पर की जा रही तैयारियों का निरीक्षण एसडीएम अभिषेक गहलोत, एसडीओपी चंद्रमणि द्विवेदी ने किया। एसडीएम व एसडीओपी ने सभी अधीनस्थ अधिकारियों को निर्देशित किया कि वाहनों की पार्किंग, पदयात्रियों, वाहन यात्रियों तथा स्वामीजी के आगमन एवं प्रस्थान के रास्ते अलग-अलग रखे जाएं ।
लोगों को आयोजन के दौरान कोई व्यवधान उत्पन्न न हो इस दृष्टि से प्रशासन को अपने-अपने कार्यों को शीघ्रता समय सीमा में पूर्ण किए जाए। इस दौरान कथा समिति के अध्यक्ष मोहन सिंह अजनोदिया, कोषाध्यक्ष प्रेमनारायण गोस्वामी, प्रेमनारायण शर्मा, कथा समिति के संयोजक एवं नपाध्यक्ष कैलाश परमार, महासचिव प्रदीप प्रगति, सुभाष सांवरिया, नरेंद्र कुशवाह, बीएस वर्मा, रामनाथ सिंह परमार, द्वारकाप्रसाद, बालकृष्ण सोलंकी आदि मौजूद थे।
पुलिस-प्रशासन के अधिकारियों ने कथा स्थल का निरीक्षण किया।
थाना निरीक्षक ने किया कथा स्थल का निरीक्षण
आष्टा। 1 जनवरी से 7 जनवरी को होने वाली संत श्री गोविंद जाने की भागवत कथा की तैयारियां भी जोरों पर चल रही हैं। इसी को लेकर बुधवार को थाना निरीक्षक दिनेश चौहान ने कथा स्थल का निरीक्षण किया। इस अवसर पर कथा समिति अध्यक्ष सोभालसिंह मुगली, सोभालसिंह भाटी, बापूलाल मालवीय, डाॅ. मनोज नागर, चेतन ठाकुर सेमलीबारी, जुगल पटेल, बंटी मेवाड़ा, राजा मेवाड़ा, सुशील सोनी आदि समिति के कार्यकर्ता उपस्थित थे।
आयोजन
hin_Deva hin_Deva hin_Deva hin_Deva hin_Deva hin_Deva bho_Deva